فرزانہ باری

فرزانہ باری (ولادت: 7 مارچ 1957ء) ایک پاکستانی استاد، فیمنسٹ اور انسانی حقوق کی علمبردار کارکن ہیں۔ وہ قائد اعظم یونیورسٹی اسلام آباد کے شعبہء جینڈر سٹڈیز کی سابقہ ڈائریکٹر رہ چکی ہیں۔

پیشہ ورانہ زندگی 
فرزانہ باری نے 25 سال سے زائد عرصے پر محیط جینڈر سٹڈیز کے شعبہ میں مہارت حاصل کی ہے۔ انھوں نے یونیورسٹی آف سسیکس، مملکت متحدہ سے سوشیالوجی میں ڈاکٹریٹ کی ڈگری حاصل کی جس میں ان کی تحقیق کا موضوع تھا "خاندانی نظام میں عورت کا مقام اور ملازمت کے اثرات"۔ وہ خواتین کے معاشی، سیاسی اور سماجی حقوق کے تحفظ کی خاطر پالیسی سازی میں بھی اپنا کردار نبھاتی رہی ہیں۔ ان کی حالیہ تحقیق کا موضوع خواتین کی سیاست میں یکساں نمائندگی تھا۔
وہ پاکستان میں پہلے جینڈر سٹڈیز ڈیپارٹمنٹ کے بنانے والوں میں سے ہیں۔

انسانی حقوق اور حقوق نسواں 
فرزانہ باری ایک انسانی حقوق کی کارکن ہیں اور معاشرے میں انصاف اور صنفی برابری کی قائل ہیں۔
انھوں نے پدر شاہی کے زیر اثر پنپنے والے جرگہ نظام کی مخالفت کی۔

2013ء میں فرزانہ باری نے ایک تحقیق کی جس کے مطابق گیارہ ملین خواتین کو ووٹ دینے کا حق حاصل نہیں تھا جس کی بڑی وجہ یہ تھی کہ انھیں شناختی کارڈ کی تیاری تک رسائی نہیں دی گئی تھی۔
جنوری 2014ء میں انھوں نے کوہستان میں ہونے والے تشدد کے واقعے کی تفتیش و تحقیقات کی درخواست کی جس میں بےگناہ لڑکیوں کو ایک شادی میں ناچنے کی سزا کے طور پہ موتر کے گھاٹ اتار دیا گیا تھا۔
ان کی ان کوششوں کے نتیجے میں سپریم کورٹ نے مجرموں کی نشاندہی کی اور انھیں عمر قید کی سزا دی گئی۔

اگست 2015ء میں انھوں نے ضلع قصور میں 300 بچوں کے ساتھ جنسی زیادتی کے واقعے کے خلاف احتجاج کیا جنھیں 2006 سے 2014 تک جنسی زیادتی کا نشانہ بنایا جا رہا تھا۔
مئی 2016ء میں انھوں نے خاوندوں کی طرف سے بیویوں کی پٹائی کو قانونی قرار دیئے جانے کے خلاف آواز بلند کی اور اسے غیر انسانی فعل قرار دیا۔
پاکستان میں غیرت کے نام پہ قتل کئے جانھے کے واقعات کے خلاف فرزانہ باری سرگرم رہیں اور اس کے خلاف بل پاس کروانے میں اہم کردار ادا کیا۔

وومین ڈیموکریٹک فرنٹ

فرزانہ باری وومین ڈیموکریٹک فرنٹ کی رکن ہیں جوخواتین کی ایک فیمنسٹ سوشلسٹ جمہوری تنظیم ہے۔
بطور ڈبلیو ڈی ایف کارکن انھوں نے عورت مارچ منعقد کرانے میں دیگر کارکنان کے ساتھ کام کیا۔

حوالہ جات 

1952ء کی پیدائشیں
بقید حیات شخصیات
پاکستان میں حقوق نسواں
پاکستانی سیاست دان بلحاظ سیاسی جماعت
پاکستانی سیاسی خواتین
پاکستانی فعالیت پسند برائے انسانی حقوق
پاکستانی فعالیت پسند برائے حقوق نسواں
پاکستانی فعالیت پسند خواتین
پاکستانی کالم نگار
پاکستانی لادینیت پسند
جمہوریت کے پاکستانی فعالیت پسند
خواتین کالم نگار
عوامی ورکرز پارٹی
عوامی ورکرز پارٹی کے سیاست دان
قائد اعظم یونیورسٹی فیکلٹی
نسائیت پسند پاکستانی
پاکستانی فعالیت پسند برائے شہری حقوق